Core 2

Core 2 on bränd, mis sisaldab Inteli tavatarbija 64-bit x86-64 ühe-, kahe- ja neljatuumalisi mikroprotsessoreid ja põhineb Core'i mikroarhitektuuril. Ühe- ja kahetuumalised mudelid on ühes integreeritud kiibis, samas kui neljatuumalised koosnevad kahest kiibist, millest mõlemad sisaldavad kahte tuuma ning on pakendatud mitmekiibilisse moodulisse. Core 2 tutvustamine kukutas Pentiumi brändi turu kesktasemele ja ühendas uuesti sülearvuti ja lauaarvuti CPU seeriad, mis enne olid jagatud Pentium 4, Pentium D ja Pentium M brändideks.

Core mikroarhitektuur pöördus tagasi madalamate taktsageduste juurde ning arendas edasi võimalikke sagedustsüklite ja võimsuse kasutust (kui võrrelda Pentium 4/D brändi NetBurst mikroarhitektuuriga). Core mikroarhitektuur pakub tõhusamat lahtikodeerimisvahemikku, läbiviimisüksust, vahemälu ja siine, vähendades Core 2 brändi CPU-de elektritarvet, samal ajal jõudlust suurendades. Inteli CPU-d on laialdaselt varieerunud elektritarbimises vastavalt taktsagedusele, arhitektuurile ja pooljuhtide protsessile, nagu näitab CPU energia hajuvuse tabel.

Tehnoloogia 
Core 2 brändi tutvustati 27. juulil 2006, hõlmates Solo (ühetuumaline), Duo (kahetuumaline), Quad (neljatuumaline), ja 2007. aastal, Extreme (kahe- või neljatuumaline CPU entusiastidele) versioonid. Intel Core 2 protsessor koos vPro tehnoloogiaga (loodud äridele) sisaldab kahetuumalisi ja neljatuumalisi harud.

Core baasil protsessoritel puudub hüperhargtöötluse tehnoloogia, mis oli Pentium 4 protsessoritel, sest Core mikroarhitektuur on arenenud P6 mikroarhitektuurist, mida kasutati Pentium Pro, Pentium II, Pentium III ja Pentium M protsessorites. Veel puudub Core 2-s L3-vahemälu mis oli Gallatin tuumas Pentium 4 Extreme Editionis, kuigi L3-vahemälu on olemas kõrgtaseme Core'il põhinevatel Xeonidel ja hüperhargtöötlusega osadel Atom protsessoritel. Nii L3-vahemälu kui ka hüperhargtöötlus on olemas praegustel Nehalemi ja Westmere'i protsessoritel.

Duo, Quad, ja Extreme 

Core 2 brändiga CPU-d sisaldavad: Conroe/Allendale (kahetuumaline ja lauaarvutitele), Merom (kahetuumaline ja sülearvutitele), Merom-L (ühetuumaline ja sülearvutitele), Kentsfield (neljatuumaline ja lauaarvutitele) ja uuendatud versioonid nimedega Wolfdale (kahetuumaline ja lauaarvutitele), Penryn (kahetuumaline ja sülearvutitele) ja Yorkfield (neljatuumaline ja lauaarvutitele).

Core 2 brändi protsessorid sisaldavad virtualisatsiooni tehnoloogiat mõnede eranditega (NX Biti ja SSE3). Nende tuumade mikroarhitektuur tutvustas ka SSSE3, Trusted Execution tehnoloogia, edasiarendatud SpeedStepi ja aktiivse kontrolli tehnoloogia (iAMT2). Kuna soojusjuhtivuseks vajatav energia(TDP) ulatub ainult 65 W-i, Core 2 kahetuumaline Conroe tarbis ainult pool vähemsuutliku kahetuumalise Pentium D brändi lauaarvuti kiibi energiast, mis vajasid kuni 130 W.

Protsessori tuumad

Conroe / Merom (65 nm) 
Algne Core 2 protsessor põhineb ümber sama vormi mida saab tuvastada kui CPUID Family 6 Model 15. Sõltuvalt konfiguratsioonist ja pakendusest on nende koodnimed Conroe (LGA 775, 4 MB L2-vahemälu), Allendale (LGA 775, 2 MB L2-vahemälu), Merom (Socket M, 4 MB L2-vahemälu) ja Kentsfield (Mitmekiibiline moodul, LGA 775, 2x4 MB L2-vahemälu). Merom ja Allendale protsessorid koos limiteeritud tunnustega võib leida Pentium Dual Core ja Celeron protsessorites,
samas kui Conroe, Allendale ja Kentsfield müüakse ka Xeon protsessoritena.

Lisa koodnimed protsessoritele selle mudeli järgi on Woodcrest (LGA 771, 4 MB L2-vahemälu), Clovertown (MCM, LGA 771, 2x4 MB L2-vahemälu) ja Tigerton (MCM, Socket 604, 2x4 MB L2-vahemälu), millest kõik käivad Xeoni brändi alla.

Conroe-L / Merom-L 

Conroe-L ja Merom-L protsessorid põhinevad samal tuumal kui Conroe ja Merom, aga sisaldavad ainult ühte tuuma ja 1 MB L2-vahemälu, märgatavalt vähendades tootmiskulusid ja elektritarvet jõudluse kulul võrreldes kahetuumaliste variantidega. Neid kasutatakse ainult ülimadala energiatarbega Core 2 Solo U2xxx ja Celeron protsessorites ja neid tuvastatakse kui CPUID family 6 model 22.

Penryn / Wolfdale (45 nm) 

Inteli Tick-Tock tsüklis, 2007/2008 Tick oli Core mikroarhitektuuri kahanemine 45 nanomeetrini CPUID 23. mudelis. Core 2 protsessorites, kasutatakse seda koodnimega Penryn (Socket P), Wolfdale (LGA 775) ja Yorkfield (MCM, LGA 775), mõned mida müüakse kui Celeron, Pentium ja Xeon protsessorid. Xeon brändis, Wolfdale-DP ja Harpertown koodnimesid kasutatakse LGA 771 põhineval mitmekiibilisel moodulil koos kahe või nelja aktiivse Wolfdale tuumaga.

Kiibid on kahes suuruses, 6 MB ja 3 MB L2-vahemäluga. Väiksem versioon on üldiselt tuntud kui Penryn-3M, Wolfdale-3M või Yorkfield-6M, vastavalt. Ühetuumaline versioon Penrynist (Penryn-L) ei ole eraldi mudel nagu Merom-L aga Penryn-3M-versioon, millel on üks aktiivne tuum.

Dunnington 
Xeon Dunningtoni protsessor (CPUID Family 6, model 30) sarnaneb väga Wolfdale'iga, kuid on kuue tuumaga ja kiibipealse L3-vahemäluga ning on loodud serveritele, millel on Socket 604 (see ei ole turustatud kui Core 2).

Järeltulijad 
Core 2 brändile on valik Nehalem mikroarhitektuuril põhinevaid protsessoreid Core i3, i5 ja i7. Core i7 ametlikult avalikustati 17. novembril 2008 kui tootepere, mis koosnes kolmest neljatuumalisest lauaarvuti protsessori mudelist, edasised mudelid hakkasid saabuma 2009. aasta jooksul.

32 nm protsessorite avalikustamisega tulevatel kuudel planeerib Intel katkestada mõned Atom, Celeron, Pentium, Core 2 ja isegi Core i7 mudelid. Core 2 Quad Q8200, Q8200S, Q9400 ja Q9400S plaanitakse katkestada 2010. aastal. Intel võib veel ümber nimetada mõned Core 2 protsessorid E7xxx, E8xxx, Q8xxx, Q9xxx ja Wolfdale seerias, Core i3 protsessorid koos uute Core i3 protsessoritega, mis kasutavad 45 nm Nehalemi mikroarhitektuuri.

Nomenklatuur ja lühendid 
Core 2 protsessorite väljalaskmisega on lühend C2 tulnud üldisesse kasutusse oma eri variantidega C2D (praegune Core 2 Duo) ja C2Q, C2E, mis viitavad vastavalt Core 2 Quad ja Core 2 Extreme protsessoritele. C2QX vastab Quad seeria Extreme-Edition protsessoritele (QX6700, QX6800, QX6850).

Viited 

Inteli mikroprotsessorid